Ակցիայի ընթացքում մասնակիցները որպես սովորական անցորդներ քայլելու են քաղաքի գլխավոր հրապարակում, այնուհետև նախապես որոշված ժամին ձայնարկիչների միջոցով սրտի զարկերի ձայն կհնչեցվի: Մասնակիցները այդ պահին կանշարժանան՝ հայացքները հատակին իջեցնելով, որից հետո հրապարակի կենտրոնում կծածանվի հայկական եռագույնը՝ ռուսաստանյան էստրադայի հայտնի երգչուհի Զառայի կատարմամբ «Դլե յաման» երգի հնչյունների ներքո: Եռագույնի շուրջ համախմբված մասնակիցները կանդրադառնան Հայոց ցեղասպանութան մասին մի շարք փաստերի և կներկայացնեն տարբեր պետությունների արձագանքները: